Lav et referat af nedenstående tekst:

Tekst:
- Lås gasflaskerne fast eller lås dem inde. Sådan lyder opfordringen fra fungerende politikommissær Ann-Britt Miller fra Nordjyllands Politi. Rådet kommer som følge af en lang række tyverier i Aars-området, hvor tyvene er gået målrettet efter at stjæle gasflasker. Der er primært tale om flasker på 11 kilo, der kan tilkobles en grill, og som har en værdi af knap tusind kroner. Ifølge politikommissæren er flaskerne blevet stjålet på folks terrasser eller i deres carporte. 15 anmeldelser - men måske er tallet langt større Antallet af tyverier kan dog meget vel være markant større. På en Facebook-gruppe for borgere i Aars og omegn har flere tilkendegivet, at de også har mistet en gasflaske. Derfor tager politiet sagen meget alvorligt. - Vi efterforsker sagen, men har endnu ikke nogen idé om, hvem der står bag tyverierne, lyder det fra Ann-Britt Miller, inden hun kommer med endnu en opfordring til borgerne i området. - Vi vil meget gerne have henvendelser fra folk, hvis de har set nogen gå rundt eller køre rundt med mange gasflasker. Desuden må folk gerne markere deres gasflaske, så de kan kende den. Det er nemlig svært for os at finde et gerningssted til den enkelte flaske, hvis den ikke er markeret med noget særligt, siger hun. Politiet har allerede opsnappet nogle af de stjålne flasker, men de vil af hensyn til efterforskningen ikke sige noget om, hvordan de er kommet i besiddelse af dem.

Referat:
Nordjyllands Politi har på det seneste modtaget 15 anmeldelser fra borgere i Aars-området, som har fået stjålet en gasflaske.